Sokan azt várják a zsírégetőktől, hogy beveszik, aztán egy-két hét alatt máris teljesen szikárak lesznek és tökéletesen látszik a hasizmuk. - Most tedd a szívedre a kezed, és mondd azt titokban, hogy nem ábrándozol Te is erről, még akkor is, ha tudod azért ez a valóságban nem így működik. - Ez tudjuk nem így lesz, de mégis nagyon sokat tehetsz annak érdekében, hogy minél hatékonyabb legyen a zsírégetőd.
1. A zsírégető nem helyettesíti a diétát!
Szomorú tény, de nem létezik varázstabletta, amit ha beveszel, akkor bármit ehetsz, mert úgyis csak izmosabb leszel, de semmi esetre sem kövérebb. A legjobb-legdrágább zsírégető tabletta is csak támogatja a diétádat és nem kiváltja azt.
Egy jó minőségű zsírégető megkönnyíti az utad, de nem fog helyetted mindent megtenni. Szükséges a diétán kívül, egy hatékony edzésterv, és nem kevés kitartás is a sikerek eléréséhez.
2. Válaszd a neked megfelelő zsírégetőt!
Nem minden termék való mindenkinek! Mivel alapvetően többféle "zsírégető" elnevezéssel illetett termék van forgalomban: van, amelyik a testhőmérsékletet emeli, van, amiben stimulánsok vannak és növelik az anyagcserét, és bár szigorúan véve nem zsírégető, mégis ide soroljuk azokat, amik az étvágyat nyomják el.
A stimulánsok nem mindenki számára tolerálhatók. Sőt… van, akinek kifejezetten káros, ha már fennáll valamilyen keringési vagy anyagcsere betegség. Nekik az olyan kiegészítőket kellene választani, mint a zöldtea kivonat, L-carnitine.
Nutrend Carnitine 1000 (120 kapszula)
Sokszor előfordult már az is a táplálékkiegészítők piacán, hogy számos stimuláns betiltásra került (efedrin, vagy a DMAA) éppen amiatt, hogy az egészségkárosító hatása sokkal nagyobb volt, mintsem megérje a kockázatot. Szóval okosan azért a kiegészítőkkel!
3. Nem mindegy az sem, hogy mikor!
Az időzítés a kulcs: a legtöbb kiegészítőt étkezés előtt és edzés előtt olyan 30-40 perccel javasolják. Azonban bár a vacsora is egy étkezés, de az alvás minőségét teszed tönkre vele, ha este stimulánsokat veszel be. A megfelelő minőségű és mennyiségű alvásról beszéltünk már többször, és nem mennénk bele most is. A lényeg, hogy esete ne pörgessük magunkat, ha lehet!
4. A folyadékpótlás zsírégető kúra alatt!
Mivel a zsírégetők gyorsítják az anyagcserédet, ezért a folyadékpótlás is megemelkedik. Többet izzadsz, többet jársz wc-re, emiatt könnyen dehidratált leszel. Kalkuláld bele a tervbe, hogy a zsírégetők szedése alatt bizony olyan 10-15%-kal gyorsabban vesztesz vizet. Napi 3-4 liter víz naponta segít abban, hogy elkerüld a dehidratációt.
5. A zsírégetőt kúraszerűen alkalmazd!
Nem lehet folyamatosan szedni egész éven át a zsírégetőt, mert egyrészt ugyanúgy hozzászokik a szervezet, mint egy droghoz és már nem vált ki hatást másrészt egészségkárosító és ronthatja az edzés eredményességét. A stimulánsok túlzott használata a kortizol (stresszhormon, tudod, ami gátolja többek közt az izomépítést) kiválasztást serkenti, és emiatt romlik a fejlődésed.
A legjobb talán, ha olyan 3-4 használat után tartasz egy 2 hetes szünetet a stimulánsokat tartalmazó készítményekkel. A köztes két hétben valami "nem pörgetős" alternatívaként akár bevethetsz étvágycsökkentőket, ha mindenképp szeretnél valamit szedni.